Po viac ako štyridsiatich rokoch na samotke sa Albert Woodfox dostal z väzenia v americkej Lousiane. V histórii amerického väzenstva nie je trestanec, ktorý by na samotke strávil viac rokov než on.
Odsúdený bol spolu s ďalšími dvoma mužmi v roku 1973 za ubodanie bachara a celý čas trval na svojej nevine.
Celkom 43 rokov žil Woodfox 23 hodín denne v úplnej izolácii od ostatných väzňov. Trest si vyslúžil spolu s ďalšími dvoma mužmi za brutálnu vraždu 23-ročného bachara Brenta Millera. Muži dostali za zločin prezývku "Angolská trojica" podľa väzenia, v ktorom k zločinu došlo. Woodfox bol za zločin odsúdený v apríli 1973 a od tej doby sa z väzenia nedostal.
Po celú dobu trestu však tvrdil, že je nevinný. Teraz prijal obvinenie zo zabitia. A hoci podľa jeho slov nejde o priznanie viny, na rokovanie so štátnymi žalobcami to stačilo.
"Hoci som sa tešil, že v novom procese dokážem svoju nevinu, strach o moje zdravie a môj vek ma prinútili, aby som ten prípad vyriešil teraz a dosiahol prepustenia prijatím menšieho obvinenia," cituje Woodfoxovo vyhlásení BBC.
Z väzenia sa dostal na svoje 69. narodeniny. Pri odchode zo zariadenia reportérom prezradil, že jeho prvé kroky povedú k hrobu svojej matky. Tá zomrela, keď bol vo väzení a Woodfox nedostal povolenie ísť na jej pohreb.